
Alumínium ötvözetek ragasztástechnológiájának fejlesztése, különböző mechanikai, kémiai és lézersugaras felületkezelési eljárásokkal

A közeljövőben a fémek ragasztástechnológiája egy rendkívül energiahatékony, hőbevitel mentes, nagyszilárdságú kötéstechnológia lehet. Ennek biztosítása érdekében azonban fejleszteni kell a felületkezelési módszereket a sikeres, nagy szilárdságú kötés elérése érdekében.
A kutatásom során a fő célom az alumínium ragasztástechnológiájának fejlesztése különböző mechanikai-, kémiai-, illetve lézersugaras felületkezelési eljárások alkalmazásával. Továbbá vizsgálom a kezelt felületek energiáját a nyugvó csepp módszeres peremszögmérés segítségével. Valamint mérem, elemzem a felületi érdességi értékek megváltozását a különböző felületkezelések hatására.
A tudományos kutatásom során a szabvány szerint elkészített, ragasztott húzási- és nyírási próbatestek kötési szilárdságát mérem a különböző felületkezelések függvényében. Az összefüggések megtalálásának, illetve megértésének érdekében a kutatás során a felületkezelt minták felületét mikroszkópi képek segítségével elemzem.
A kapcsolatokat, tudományos okokat a különböző felületi érdességek, illetve felületi energiák függvényében magyarázom, értékelem, hogyan alakul a kötések szilárdsága.
Kutatásom során fejlődést, áttörést értem el az egyes technológiák alkalmazásával, így a ragasztott kötések szilárdságát nagymértékben sikerült megnövelnem.
További tudományos céljaim között szerepel a kutatásom folytatása, kibővítése, az alumínium ötvözetek ragasztástechnológiájának nagymértékű fejlesztése, ezzel elősegítve a technológia kimagasló alkalmazhatóságát a gépjárműipar számára.



